# 3. Nunca choveu que non escampara

## Glosario

## A capela

Definición:

Refírese a cantar sen acompañamento de instrumentos, só con voces.

Exemplo:

No festival cantaremos unha canción a capela, sen ningún tipo de acompañamento.

## Forma musical

Definición:

É o xeito no que unha peza musical se organiza, como se fose a súa estrutura.

Exemplo:

O rondó é unha forma musical na que sempre se volve á melodía inicial, como na estrutura A-B-A-C-A

## Liña melódica

Definición:

É o percorrido que fai a melodía dunha peza musical, como soben e baixan as notas ao longo da obra.

Exemplo:

A liña melódica desta canción é moi doada de cantar, apenas ten saltos de notas.

## Melisma

Definición:

Un melisma consiste en cantar unha sílaba ao longo de varias notas diferentes.

Exemplo:

A soprano rematou estirando a última sílaba cunha serie de notas diferentes facendo un melisma moi bonito.

## Neuma

Definición:

Os neumas son os signos que se empregaban para escribir música antes de que existisen as figuras musicais que coñeces.

Exemplo:

Na idade media escribíase a música con neumas sobre un tetragrama.

## Sistema tonal

Definición:

É unha forma de organizar as notas dunha melodía arredor dunha nota principal chamada tónica.

Exemplo:

No sistema tonal, as notas organízanse nunha escala que comeza e remata na mesma nota.

## Tetragrama

Definición:

É un grupo de catro liñas sobre o que se escribía a música antes de facelo no pentagrama actual, que ten cinco liñas.

Exemplo:

No canto gregoriano, as melodías escribíanse nun tetragrama.

## Audio

audio/mpeg

# Nunca choveu que non escampara

A historia continúa e o ceo segue a cambiar: ventos fortes, chuvias intensas, néboas espesas e mesmo raios de sol. Nesta fase chegan voando novos capítulos do conto cargados de misterio. Prepárate para vivir novas emocións e deixarte levar pola música de épocas pasadas. Escoita, canta, baila, toca e mergulla nas partituras do pasado e deixa que a música te guíe para descubrir a verdadeira orde deste conto.

## Lectura facilitada

O ceo cambia cada día.

Chegan novos capítulos do conto.

Nesta fase vas:

- escoitar música
- cantar cancións
- bailar
- tocar instrumentos

Coñecerás músicas de hai moito tempo.

## Audio

audio/mpeg

Páxina 10 de 26

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)