# 2.1. Pingas de chuvia feble

# Pingas de chuvia feble

audio/mpeg

Xa o tempo pasara devagar pola aldea de Martiño, coma esas chuvias brandas que mollan sen ruído. Martiño, agora de barbas longas e andar lento, seguía a escoitar o mundo coma se fose unha partitura escrita polo vento. Mais aquel día, a música chegaba en forma de pingas: pequenas notas que caían doces pero fondas, e traían unha voz nova.

A melodía corría entre as columnas do mosteiro, chea de adornos, de emoción. Martiño seguiu o son ata o claustro, onde atopou a Iago, un mozo de mirada intensa e mans lixeiras, que sopraba nun instrumento de madeira escura, elegante e expresivo, a frauta.

—Escoita isto, mestre —dixo mentres interpretaba—. Cada nota é coma unha pinga de chuvia. A música do noso tempo é iso: facer sentir todo o que levamos dentro cunha soa nota ou con cen.

Iago explicoulle como naquel tempo a música buscaba o contraste, os adornos, e a frauta, coa súa voz doce e áxil, era perfecta para traducir o que as palabras non podían dicir.

Martiño pechou os ollos. Sentía que aquela música era a continuación natural da que sempre levara dentro. A liña melódica pura da súa xuventude, o posterior ritmo das danzas cortesáns, agora abrían paso a unha nova forma de beleza: a frauta soaba coma pingas e chuvia feble, sobre o corazón de quen a soubese escoitar.

Preme aquí para descargar o traballo en PDF

# A frauta

## A frauta doce

No Barroco existían dous tipos de frauta principalmente.

A FRAUTA DOCE OU FRAUTA DE PICO:

- É a máis coñecida do Barroco. Daquela coñecíase simplemente co nome de frauta ou flauto.
- Tócase soprando directamente polo pico, de aí o seu nome.
- Está feita de madeira e ten un son suave, doce e cálido.
- Había frautas doces de diferentes tamaños:
  - Soprano (a máis pequena e aguda)
  - Contralto (moi usada no Barroco)
  - Tenor e Baixo (as máis grandes e graves)
- Foi moi empregada por compositores como G.P. Telemann, J.S. Bach ou H. Purcell.

## A frauta traveseira

A FRAUTA TRAVESEIRA:

- Coñecíase co nome de traverso e foi antecesora da frauta traveseira moderna.
- Tócase de lado, soprando por un burato lateral.
- Tamén estaba feita de madeira, con só unha chave metálica (a actual ten moitas máis).
- Durante o Barroco empezou a usarse cada vez máis, sobre todo nos últimos anos do período.

## No barroco

NO BARROCO:

- A frauta tivo un papel moi destacado neste período.
- Usábase tanto nas cortes dos reis como nas festas e concertos.
- Moitos compositores escribiron música especialmente para ela.
- Era considerada un instrumento importante e expresivo, capaz de transmitir con facilidade as emocións.

## Sabías que?

SABÍAS QUE?

Sabías que a frauta é un dos instrumentos máis antigos do mundo? Téñense atopado algúns achados con máis de 40.000 anos!

En Eslovenia encontrouse un óso con furados que ata o de agora é a frauta máis antiga que se coñece, e crese que a usaban os neandertais para facer música.

Preme na imaxe para saber máis.

## Lectura facilitada

No barroco había dous tipos de frauta:

A frauta de doce ou frauta de pico:

- Tócase soprando directamente polo pico.
- Estaba feita de madeira.
- Había frautas doces de diferentes tamaños:
  - Soprano
  - Contralto
  - Tenor
  - Baixo

A frauta traveseira:

- Tamén se lle chamaba traverso.
- Tócase de lado, soprando por un burato lateral.
- Tamén estaba feita de madeira.

Durante o barroco, a frauta foi un instrumento moi importante.

Moitos compositores escribían música para frauta.

A frauta é un dos instrumentos máis antigos.

Atopáronse restos de frautas con máis de 40000 anos.

## Audio

audio/mpeg

# Agora tocas ti

Antes de nada, lembra as posicións da frauta que xa coñeces:

Agora é o teu turno para interpretar coa frauta o segundo movemento "Alla Hornpipe" da Suite Nº 2 de G. F. Händel. Escóitao:

Practica coa frauta a partitura.

Preme na imaxe para descargar o PDF

Aquí tes un exemplo de como debe soar:

audio/mpeg

## Audio

audio/mpeg

# Para saber máis

## O Barroco

O Barroco desenvolveuse entre os anos 1600 e 1750. A música volveuse máis rica e expresiva empreganto elementos como melodías ornamentadas (cheas de adornos) e grandes contrastes, tanto dinámicos como agóxicos.

Apareceron novas formas musicais como:

- Concerto: diálogo entre solista e orquestra.
- Sonata: obra para un grupo reducido de instrumentos.
- Suite: conxunto de danzas.
- Fuga: peza na que as voces se imitan unha melodía principal.
- Ópera: obra dramática con música, canto e escena.

Nesta época a música estaba ao servizo da igrexa e das cortes (reis e nobres), que eran os que tiñan o poder e encargaban a música.

## Contexto social

O Barroco foi unha época de grandes cambios no mundo:

- As potencias europeas (España, Francia, Portugal ou Inglaterra) expandían os seus imperios por América, África e Asia.
- A sociedade estaba dividida en estamentos: a nobreza e o clero tiñan privilexios, mentres que o pobo traballador non tiña apenas dereitos.
- A Igrexa Católica tiña moito poder e empregaba a arte e a música para impresionar e transmitir as súas ideas.

Nas artes buscábase chamar a atención, impresionar e emocionar:

- Escultura: poses intensas, dramáticas e con profundidade.
- Pintura: con moitos detalles e xogos de luces.
- Arquitectura: igrexas e palacios con moita decoración. Fachadas e cúpulas espectaculares.
- Literatura: o Século de Ouro en España. Destacan Miguel de Cervantes ou Lope de Vega.

## Compositores

Alemaña:

- Johann Sebastian Bach
- George Frideric Händel

Italia:

- Antonio Lucio Vivaldi
- Claudio Monteverdi
- Guiuseppe Domenico Scarlatti

España:

- Juan Hidalgo de Polanco
- Sebastián Durón Picazo

## Lectura facilitada

O Barroco

O Barroco desenvolveuse entre os anos 1600 e 1750.

A música volveuse máis rica e expresiva empregando moitos adornos e grandes contrastes.

Apareceron novas formas musicais como:

- Concerto: diálogo entre solista e orquestra
- Sonata: obra para un grupo reducido de instrumentos
- Suite: conxunto de danzas
- Fuga: peza na que as voces se imitan unha melodía principal.
- Ópera: obra dramática con música, canto e escena.

Nesta época a música estaba ao servizo da igrexa e das cortes (reis e nobres), que eran os que tiñan o poder e encargaban a música.

Contexto Social

O Barroco foi unha época de grandes cambios no mundo:

A sociedade estaba dividida en estamentos: a nobreza e o clero tiñan privilexios.

O pobo traballador non tiña apenas dereitos.

A Igrexa Católica tiña moito poder.

Nas artes buscábase chamar a atención, impresionar e emocionar:

Escultura: poses intensas, dramáticas e con profundidade.

Pintura: con moitos detalles e xogos de luces.

Arquitectura: igrexas e palacios con moita decoración. Fachadas e cúpulas espectaculares.

Literatura: o Século de Ouro en España.

Destacan Miguel de Cervantes ou Lope de Vega.

Compositores

Alemaña:

- Johann Sebastian Bach
- George Frideric Handel

Italia:

- Antonio Lucio Vivaldi
- Claudio Monteverdi
- Guiuseppe Domenico Scarlatti

España:

- Juan Hidalgo de Polanco
- Sebastián Durón Picazo

## Audio

audio/mpeg

## Comeza a aventura

Acabas de coñecer a Martiño a través dun anaquiño da súa vida reflectida neste capítulo.

Descubriches da súa man o Barroco e profundizaches na frauta.

Cando chegues á fase 4 serás capaz de ordenar todo o conto e coñecer así o transcorrer da historia da música. Ánimo!

## Audio

audio/mpeg

Páxina 7 de 26

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)